b'\n_START_ARTICLE_\nTatjana Kokalj\n_START_SECTION_\n\xc5\xbdivljenjepis\n_START_PARAGRAPH_\nTatjana Kokalj se je rodila 23. julija 1956 v Morav\xc4\x8dah. Na Pedago\xc5\xa1ki fakulteti v Ljubljani je diplomirala iz razrednega pouka, na Filozofski fakulteti pa iz sloven\xc5\xa1\xc4\x8dine in pedagogike. Z dru\xc5\xbeino \xc5\xbeivi v Dobu pri Dom\xc5\xbealah, kjer u\xc4\x8di na osnovni \xc5\xa1oli._NEWLINE_Pisateljica pi\xc5\xa1e knjige za otroke in mladino, sodeluje pri nastajanju u\xc4\x8dbenikov za osnovno \xc5\xa1olo, objavlja v mladinskih revijah in pi\xc5\xa1e strokovne \xc4\x8dlanke s podro\xc4\x8dja vzgoje._NEWLINE_Pogosto nastopa po razli\xc4\x8dnih slovenskih \xc5\xa1olah in knji\xc5\xbenicah v okviru bralne zna\xc4\x8dke. Vklju\xc4\x8dena je tudi v antologije Slovenskih mladinskih pisateljev. Je \xc4\x8dlanica Dru\xc5\xa1tva slovenskih pisateljev, kjer aktivno sodeluje - je v odboru\xc2\xa0\xc2\xbbPovabimo besedo\xc2\xab\xc2\xa0ter v odboru za podeljevanje \xc5\xa1tudijskih \xc5\xa1tipendij._NEWLINE_Leta 2007 se je v okviru zalo\xc5\xbebe Sodobnost International udele\xc5\xbeila turneje v ZDA, ki jo je podprlo Ministrstvo za kulturo Republike Slovenije.\n_START_SECTION_\nDelo\n_START_PARAGRAPH_\nV njenih delih se pojavljajo teme: domi\xc5\xa1ljija, knjiga, prosti \xc4\x8das, \xc5\xa1ola ... Ukvarja se tudi s problemi mladih, z medsebojnimi odnosi mladostnikov, z vzgojo, ipd._NEWLINE_Knjige V pol\xc5\xbekovi ulici (2002), Pol\xc5\xbeki na po\xc4\x8ditnicah (2003) in Pol\xc5\xbeki pozimi (2003) so prevedene v hrva\xc5\xa1ki jezik. Slikanica Mi\xc5\xa1ka in veter (2003) (ilustrirala Da\xc5\xa1a Sim\xc4\x8di\xc4\x8d) je leta (2004) dobila slovensko priznanje Hinka Smrekarja na bienalu ilustracije v Cankarjevem domu. Knjiga Naje\xc5\xbeene prigode (2003) je bila izbrana kot najbolj primerna slikanica za obdaritev novorojen\xc4\x8dkov. Slikanica Polonca in prijatelji (2004) je bila nominirana kot najlep\xc5\xa1a slikanica. Knjiga Kamen v \xc5\xbeepu (2005) je bila leta 2007 nominirana za nagrado desetnica._NEWLINE_V zbornikih Meadow of Secrets in Slovene Writers for Children and Youth, ki ju je izdalo Dru\xc5\xa1tvo slovenskih pisateljev s podporo Ministrstva za kulturo Slovenije in Gospodarske zbornice Slovenije] leta (2007), so iz\xc5\xa1le zgodbe iz njenih knjig Zajec Emil, Vremenske pravljice ter Mi\xc5\xa1ka in veter v angle\xc5\xa1\xc4\x8dini.'